След поредица изменения и съгласувания страните подписват на 3 юни 1911 г. контракт за построяването на дредноут с четиринадесет 12-дюймови оръдия. Контрактната стойност на кораба съставя 2 675 000 фунта. На 14 септември килът на „Рио де Жанейро“ е заложен за четвърти път. Скоро бразилското правителство отново преразглежда по-рано приетото решение. В средата на 1912 г. на стапелите на световните държави вече се строят супердредноути с 14-дюймова артилерия, и новият бразилски линкор им отстъпва. Ситуацията около третия дредноут се усугубява от икономическия спад в Европа, предизвикан от Втората балканска война: Бразилия вече не може да разчита на европейските заеми. Експортът на кафе и каучук също пада, при последния Бразилия губи монополното си положение поради силната конкуренция от страна на английските каучукови плантации в Далечния Изток. Цената на кафете пада с 20%, понижавайки експорта с 12,5% в периода между 1912 и 1913 година, в тези години експортът на каучук се снижава с 25 и 36,6% съответно.